CELEX: 22019D0384
Language: mt
Date: 2019-02-18 00:00:00
Title: Deċiżjoni Nru 1/2019 tal-Kumitat tal-FSE stabbilit mill-Ftehim interim bil-għan ta' Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti Afrika Ċentrali, min-naħa l-oħra, fit-18 ta' Frar 2019 rigward l-adeżjoni tar-Repubblika tal-Kroazja mal-Unjoni Ewropea [2019/384]

11.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 69/52
               
            
         DEĊIŻJONI Nru 1/2019 TAL-KUMITAT TAL-FSE
         stabbilit mill-Ftehim interim bil-għan ta' Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti Afrika Ċentrali, min-naħa l-oħra,
         fit-18 ta' Frar 2019
         rigward l-adeżjoni tar-Repubblika tal-Kroazja mal-Unjoni Ewropea [2019/384]
         IL-KUMITAT TAL-FSE,
         Wara li kkunsidra l-Ftehim interim bil-għan ta' Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti Afrika Ċentrali, min-naħa l-oħra, (il-“Ftehim”), iffirmat fi Brussell fil-15 ta' Jannar 2009, u applikat fuq bażi proviżorja mill-4 ta' Awwissu 2014, u b'mod partikolari l-Artikoli 100, 102 u 107 tiegħu,
         Wara li kkunsidra t-Trattat li jikkonċerna l-adeżjoni tar-Repubblika tal-Kroazja mal-Unjoni Ewropea (“l-Unjoni”), u l-att ta' adeżjoni tal-Ftehim iddepożitat mir-Repubblika tal-Kroazja fit-8 ta' Novembru 2017,
         Billi:
         
                     (1)
                  
                  
                     Skont it-termini tal-Ftehim u ta' din id-Deċiżjoni, il-Parti Afrika Ċentrali hija magħmula mir-Repubblika tal-Kamerun.
                  
               
                     (2)
                  
                  
                     Il-Ftehim japplika, minn naħa, għat-territorji li fihom jiġi applikat it-Trattat dwar il-Funzjonament tal-Unjoni Ewropea u skont il-kundizzjonijiet stabbiliti fit-Trattat u, min-naħa l-oħra, għat-territorju tar-Repubblika tal-Kamerun.
                  
               
                     (3)
                  
                  
                     Skont l-Artikolu 102(3) tal-Ftehim, il-Kumitat tal-FSE jista' jiddeċiedi dwar kwalunkwe miżura emendatorja li tista' tkun meħtieġa wara l-adeżjoni ta' Stati Membri ġodda mal-Unjoni Ewropea,
                  
               ADOTTA DIN ID-DEĊIŻJONI:
         
            Artikolu 1
            Ir-Repubblika tal-Kroazja, bħala Parti mill-Ftehim, għandha, bl-istess mod bħall-Istati Membri l-oħra tal-Unjoni, rispettivament, tadotta u tieħu nota tat-test tal-Ftehim, kif ukoll tal-Annessi, il-Protokolli u d-Dikjarazzjonijiet mehmuża magħhom.
         
         
            Artikolu 2
            L-Artikolu 107 tal-Ftehim huwa sostitwit b'dan li ġej:
            
               
                  “Artikolu 107
                  Testijiet awtentiċi
                  Dan il-Ftehim huwa mfassal f'żewġ kopji bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Żvediż, b'kull test ugwalment awtentiku.”.
               
            
         
         
            Artikolu 3
            L-Unjoni għandha tikkomunika l-verżjoni tal-lingwa Kroata tal-Ftehim lir-Repubblika tal-Kamerun.
         
         
            Artikolu 4
            
               1   Id-dispożizzjonijiet tal-Ftehim għandhom japplikaw għall-merkanzija esportata mir-Repubblika tal-Kamerun lejn ir-Repubblika tal-Kroazja jew mir-Repubblika tal-Kroazja lejn ir-Repubblika tal-Kamerun li tikkonforma mar-regoli tal-oriġini fis-seħħ fit-territorju tal-Partijiet tal-Ftehim u li, fl-4 ta' Awwissu 2014, kienet fi tranżitu jew f'ħażna temporanja, f'depost doganali jew f'żona ħielsa fir-Repubblika tal-Kamerun jew fir-Repubblika tal-Kroazja.
            
            
               2.   It-trattament preferenzjali għandu jingħata fil-każijiet imsemmija fil-paragrafu 1, dment li tiġi sottomessa prova tal-oriġini maħruġa b'mod retroattiv mill-awtoritajiet tad-dwana tal-pajjiż esportatur lill-awtoritajiet doganali tal-pajjiż importatur, fi żmien erba' xhur mid-data tad-dħul fis-seħħ ta' din id-Deċiżjoni.
            
         
         
            Artikolu 5
            Ir-Repubblika tal-Kamerun timpenja ruħha li ma tressaq l-ebda pretensjoni, talba jew referenza u lanqas tibdel jew tirtira xi konċessjoni skont l-Artikolu XXIV.6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 jew l-Artikolu XXI tal-Ftehim Ġenerali dwar il-Kummerċ fis-Servizzi (GATS) f'dak li jikkonċerna l-adeżjoni tar-Repubblika tal-Kroazja mal-Unjoni Ewropea.
         
         
            Artikolu 6
            Din id-Deċiżjoni għandha tidħol fis-seħħ fid-data tal-iffirmar tagħha.
            Madankollu, l-Artikoli 3 u 4 għandhom japplikaw mill-4 ta' Awwissu 2014.
         
         
            Magħmul fi Yaoundé, it-18 ta' Frar 2019.
            
               
                  Għar-Repubblika tal-Kamerun
               
               Alamine OUSMANE MEY
            
            
               
                  Għall-Unjoni Ewropea
               
               Cecilia MALMSTRÖM